Só lyk petrolpryse vir JulieArgieffoto Die departement van energie het Sondag bevestig die prys van petrol en diesel sal Woensdag verhoog. “Die prys van petrol (93 oktaan) styg met 11c per liter en 95 oktaan styg met 8c per liter,” het Lerato Ntsoko, woordvoerder van die departement van energie, in ŉ verklaring gesê. Diesel met ŉ swaelinhoud van 0,05% styg met 42c per liter en diesel met ŉ swaelinhoud van 0,005% styg met 41c per liter. Die prys van paraffien styg met 43c per liter en LP Gas met 12c per kg. Die departement het bevestig die verstewiging van die rand teen die dollar het ŉ verligting van minstens 17c per liter verseker, maar skryf die styging toe aan die toename van die prys van petroleumprodukte in die internasionale markte en die toename in die prys van ru-olie weens verskaffingsontwrigtings in Kanada, Venezuela, Libië, Nigerië en Irak. “Die departement doen ŉ beroep op motoriste en die algemene produk om die petroleumprodukte spaarsamig te gebruik tydens hierdie moeilike ekonomiese tye,” het Ntsoko bygevoeg.